 Timu hiyo inayodhaminiwa na Benki ya Exim Tanzania inaundwa na dereva wa kitanzania Gurjit Singh Dhani na msaidizi wake Shameer Yusuf.Ilishika nafasi ya kwanza kwenye mbio hizo baada ya kutumia muda wa 01:23:36 huku ikitumia gari aina ya Subaru GVB2015.Akitoa pongezi kwa niaba ya benki hiyo baada ya kumalizika kwa mbio hizo, Mwakilishi wa Exim, Lameck Charles alisema mafanikio hayo kwa kiasi kikubwa yalichangiwa na uwezo mkubwa uliooneshwa na timu hiyo sambamba na uwezo mkubwa wa gari iliyotumiwa.Akizungumzia ushindi huo, dereva Gurjit alisema pamoja na uwezo mkubwa wa timu yake pia ulichangiwa na maandalizi mazuri, ubora wa gari na ushirikiano mzuri alioupata kutoka kwa wadhamini hao.